pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายอภัยฯ เป็นประธานการประชุมหารือแนวทางการขับเคลื่อนการดำเนินงานโครงการพัฒนาชุมชนในเขตรักษาพันธุ์สัตว์ป่าและอุทยานแห่งชาติ จังหวัดกาญจนบุรี
วันศุกร์ที่ 9 มิถุนายน 2566
นายอภัยฯ เป็นประธานการประชุมหารือแนวทางการขับเคลื่อนการดําเนินงานโครงการพัฒนาชุมชนในเขตรักษาพันธุ์สัตว์ป่าและอุทยานแห่งชาติ จังหวัดกาญจนบุรี
นายอภัยฯ เป็นประธานการประชุมหารือแนวทางการขับเคลื่อนการดําเนินงานโครงการพัฒนาชุมชนในเขตรักษาพันธุ์สัตว์ป่าและอุทยานแห่งชาติ จังหวัดกาญจนบุรี
วันที่ 9 มิถุนายน ๒๕๖๖ เวลา 13.30 น. นายอภัย สุทธิสังข์ รองปลัดกระทรวงเกษตรและสหกรณ์ เป็นประธานการประชุมหารือแนวทางการขับเคลื่อนการดําเนินงานโครงการพัฒนาชุมชนในเขตรักษาพันธุ์สัตว์ป่าและอุทยานแห่งชาติ จังหวัดกาญจนบุรี ณ ห้องประชุมกระทรวงเกษตรและสหกรณ์ (ห้อง 123) พร้อมด้วยนายนวนิตย์ พลเคน ผู้ตรวจราชการกระทรวงเกษตรและสหกรณ์ โดยมีผู้บริหาร/ผู้แทนหน่วยงานในสังกัดกระทรวงเกษตรและสหกรณ์
ที่เป็นคณะทํางานขับเคลื่อนการดําเนินงานโครงการพัฒนาชุมชนในเขตรักษาพันธุ์สัตว์ป่าและอุทยานแห่งชาติ จังหวัดกาญจนบุรี เข้าร่วมประชุมผ่านระบบการประชุมทางไกลออนไลน์ (โปรแกรม Zoom Meeting)
โดยมีประเด็นหารือ ดังนี้
1. ภาพรวม ผลการดําเนินงานโครงการฯ ที่ผ่านมา (ปี 2563 - 2565) รวมทั้ง ปัญหา อุปสรรค และข้อเสนอแนะ
ด้านเศรษฐกิจ (การพัฒนาอาชีพ) : บ้านสาละวะ และบ้านไล่โว่
1.1 การเพิ่มรายได้
1.2 การลดรายจ่าย
1.3 การดําเนินงานอื่นๆ
2. แนวทางการขับเคลื่อนการดําเนินงานโครงการฯ ปี 2566 - 2670 ของกระทรวงเกษตรและสหกรณ์
ด้านเศรษฐกิจ (การพัฒนาอาชีพ) : บ้านสาละวะ และบ้านไล่โว่
1.1 การเพิ่มรายได้
1.2 การลดรายจ่าย
1.3 การดําเนินงานอื่นๆ
3. แนวทางขับเคลื่อนการพัฒนา/การขยายผลการดําเนินงาน ในระยะที่ 2 : บ้านทิไล่ป้า และบ้านจะแก
ทั้งนี้ นายอภัย สุทธิสังข์ รองปลัดกระทรวงเกษตรและสหกรณ์ ได้เน้นย้ําการสร้างความเข้มแข็งให้กับกลไกในพื้นที่ ได้แก่ อาสาสมัครเกษตรหมู่บ้าน และคณะทํางานระดับอําเภอ (SCD) เพื่อลดข้อจํากัดในการลงพื้นที่ติดตามงานของหน่วยงานระดับจังหวัด และข้อจํากัดด้านงบประมาณ รวมถึงการจัดตั้งกองทุนระดับหมู่บ้าน โดยถอดแบบจากโครงการสร้างป่าสร้างรายได้ ของกระทรวงทรัพยากรธรรมชาติและสิ่งแวดล้อม เพื่อให้เกิดความยั่งยืน ต่อไป
รัฐบาลไทย-ข่าวทำเนียบรัฐบาล-บสย. เปิดศูนย์ที่ปรึกษาทางการเงิน SMEs สัญจร ยกทีมหมอหนี้ ลุยช่วย SMEs อยุธยา
วันศุกร์ที่ 9 มิถุนายน 2566
09/06/2566
บสย. เปิดศูนย์ที่ปรึกษาทางการเงิน SMEs สัญจร ยกทีมหมอหนี้ ลุยช่วย SMEs อยุธยา
รองผู้จัดการทั่วไป สายงานบริหารช่องทางและพัฒนาผู้ประกอบการ บรรษัทประกันสินเชื่ออุตสาหกรรมขนาดย่อม (บสย.) เป็นประธานเปิดโครงการศูนย์ที่ปรึกษาทางการเงิน SMEs สัญจร ณ โรงแรมกรุงศรีริเวอร์ จังหวัดพระนครศรีอยุธยา เมื่อวันที่ 8 มิถุนายน 2566
นางดุสิดา ทัพวงษ์ รองผู้จัดการทั่วไป สายงานบริหารช่องทางและพัฒนาผู้ประกอบการ บรรษัทประกันสินเชื่ออุตสาหกรรมขนาดย่อม (บสย.) เป็นประธานเปิดโครงการศูนย์ที่ปรึกษาทางการเงิน SMEsสัญจร โดยมี นางสาวประภัสรา เนาวบุตร ผู้อํานวยการฝ่ายกิจการสาขา 1 พร้อมด้วยทีมงานสํานักงานเขตภาคกลางให้การต้อนรับ ณ โรงแรมกรุงศรีริเวอร์ จังหวัดพระนครศรีอยุธยา เมื่อวันที่ 8 มิถุนายน 2566
สําหรับโครงการศูนย์ที่ปรึกษาทางการเงิน SMEs สัญจร จัดโดย ศูนย์ที่ปรึกษาทางการเงิน SMEs หรือ บสย. F.A. Center ร่วมกับ สํานักงานเขตภาคกลาง ทีมงานด้านการบริหารหนี้ และการพัฒนาผลิตภัณฑ์ ได้บูรณาการการทํางานร่วมกัน ลงพื้นที่ให้คําแนะนําและให้คําปรึกษาด้านการดําเนินธุรกิจ การขอสินเชื่อ โดยทีมผู้เชี่ยวชาญและทีมหมอหนี้ จาก บสย. F.A. Center และ สํานักงานเขตภาคกลาง พร้อมกันนี้ บสย. ยังจัดทีมบริหารหนี้ให้คําแนะนําและช่วยเหลือการปรับโครงสร้างหนี้กับผู้ประกอบการ SMEs ภายใต้มาตรการ “บสย. พร้อมช่วย”
ในโอกาสนี้ นายสรรพสิริ สินบวรเศรษฐ ผู้จัดการสํานักงานเขตภาคกลาง บรรยายและแนะนํา “โครงการค้ําประกันสินเชื่อของ บสย. เพื่อสนับสนุนผู้ประกอบการเพื่อเข้าถึงสินเชื่อ” ให้กับผู้ประกอบการ SMEs พื้นที่จังหวัดพระนครศรีอยุธยาและจังหวัดใกล้เคียง ที่เข้าร่วมขอรับคําปรึกษาอีกด้วย
รัฐบาลไทย-ข่าวทำเนียบรัฐบาล-ผู้ตรวจราชการ ก.อุตฯ แท็กทีมตรวจเยี่ยม กรมส่งเสริมอุตสาหกรรม
วันศุกร์ที่ 9 มิถุนายน 2566
09/06/2566
ผู้ตรวจราชการ ก.อุตฯ แท็กทีมตรวจเยี่ยม กรมส่งเสริมอุตสาหกรรม
ผู้ตรวจราชการ ก.อุตฯ แท็กทีมตรวจเยี่ยม กรมส่งเสริมอุตสาหกรรม
เมื่อวันที่ 8 มิถุนายน 2566 เวลา 09.30 น. นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม พร้อมด้วยนายเดชา จาตุธนานันท์ นายวีระกิตติ์ รันทกิจธนวิชญ์ นายทาวัน ทวีถาวรสวัสดิ์ และนายภาสกร ชัยรัตน์ ผู้ตรวจราชการกระทรวงอุตสาหกรรม ร่วมตรวจราชการกรณีปกติหน่วยงานระดับกรม ประจําปีงบประมาณ พ.ศ. 2566 ณ กรมส่งเสริมอุตสาหกรรม (กสอ.) กล้วยน้ําไท โดยมี นายใบน้อย สุวรรณชาตรี อธิบดีกรมส่งเสริมอุตสาหกรรม พร้อมด้วย นางสุชาดา โพธิ์เจริญ นายวัชรุน จุ้ยจําลอง นายวาที พีระวรานุพงศ์ รองอธิบดีกรมส่งเสริมอุตสาหกรรม พร้อมคณะผู้บริหาร กสอ. ให้การต้อนรับ และมีหน่วยงานส่วนภูมิภาคในสังกัด กสอ. เข้าร่วมการประชุมผ่านทางสื่ออิเล็กทรอนิกส์ (Zoom Meeting) อย่างพร้อมเพรียง
โดย กสอ. มีนโยบายที่จะพัฒนาผู้ประกอบการไทยให้ “โตได้ โตไว โตไกล โตให้ยั่งยืน” และมุ่งเน้นการสร้างโมเดลชุมชนดีพร้อม ให้ธุรกิจและชุมชนเติบโตไปด้วยกันจากการประสานประโยชน์ โดยมี ดีพร้อมฮีโร่ (diprom heroes) สนับสนุนการขับเคลื่อน
ในการนี้ อสอ. ได้นําคณะ ผตร.อก. เยี่ยมชมหน่วยงานที่ตั้งอยู่บริเวณ กสอ. กล้วยน้ําไท จํานวน 3 หน่วยงาน ได้แก่ 1) กองพัฒนานวัตรกรรมและเทคโนโลยีอุตสาหกรรม 2) กองพัฒนาอุตสาหกรรมชุมชน และ 3) กองพัฒนาอุตสาหกรรมสร้างสรรค์
รัฐบาลไทย-ข่าวทำเนียบรัฐบาล-ครั้งแรกในไทย ทดสอบระบบ "โดรนทางการแพทย์" ขนส่งยา – เวชภัณฑ์ ข้ามทะเล
วันศุกร์ที่ 9 มิถุนายน 2566
ครั้งแรกในไทย ทดสอบระบบ "โดรนทางการแพทย์" ขนส่งยา – เวชภัณฑ์ ข้ามทะเล
.....
กระทรวงสาธารณสุข ร่วมกับภาคีเครือข่าย พัฒนาระบบการบินอากาศยานไร้คนขับสนับสนุนภารกิจทางการแพทย์ หรือ โดรนทางการแพทย์ โดยกําหนดให้จ.สตูล เป็นพื้นที่ Sandbox ทดลองบินข้ามทะเลขนส่งยาและเวชภัณฑ์จากโรงพยาบาลสตูล ไปยังโรงพยาบาลส่งเสริมสุขภาพตําบลปูยู ระยะทาง 12 กม. ซึ่งการทดสอบครั้งนี้ถือเป็นครั้งแรกของไทย
.
สําหรับโดรนที่ใช้ในครั้งนี้เป็นนวัตกรรมอากาศยานจาก Skyports Swoop Aero รุ่น Swoop Kookaburra Mark 3 ตัวเครื่องหนัก 17 กก. สามารถบรรทุกน้ําหนักได้ 3 กก. ความเร็วสูงสุดที่ 68 กม./ชม. ระยะเวลาการบินต่อเนื่อง 68 นาที และฝ่าฝืนไม่เกิน 10 มล./ชม. จากการทดสอบใช้เวลาบินประมาณ 7 นาที และประสบความสําเร็จในการทดสอบคุณภาพของยาวัสดุที่ใช้และเทคนิคการบิน
.
ตั้งเป้านําไปใช้เป็นโมเดลกลางปฏิบัติภารกิจในพื้นที่อื่นทั่วประเทศ เช่น จุดที่เป็นภูเขาสูง ที่ไม่มีคลื่นสัญญาณความถี่โทรศัพท์ โดยใช้สัญญาณจากดาวเทียมแทน ซึ่งจะช่วยให้ประชาชนที่อยู่ในพื้นที่ห่างไกลและเข้าถึงยากลําบาก เมื่อเจ็บป่วยสามารถเข้าถึงยาและเวชภัณฑ์ได้อย่างรวดเร็ว และได้รับการรักษาอย่างทันท่วงที หรือเมื่อเกิดเหตุการณ์ภัยพิบัติต่าง ๆ สามารถใช้โดรนทางการแพทย์ ขนส่งยา วัคซีน เลือด เซรุ่มที่จําเป็นได้ด้วย
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-"รมว. สุชาติ" ปลื้ม JOB EXPO THAILAND 2023 คึกคัก คนหางานแห่ร่วมงานกว่าหมื่นคน
วันศุกร์ที่ 9 มิถุนายน 2566
09/06/2566
"รมว. สุชาติ" ปลื้ม JOB EXPO THAILAND 2023 คึกคัก คนหางานแห่ร่วมงานกว่าหมื่นคน
JOB EXPO THAILAND 2023 สุดคึกคัก ตอบโจทย์คนหางาน นักเรียน นักศึกษา ผู้สูงอายุ ผู้พิการ แห่สมัครงาน  ฝึกอาชีพ ชมนิทรรศการกว่า 1.2 หมื่นคน
JOB EXPO THAILAND 2023 สุดคึกคัก ตอบโจทย์คนหางาน นักเรียน นักศึกษา ผู้สูงอายุ ผู้พิการ แห่สมัครงาน ฝึกอาชีพ ชมนิทรรศการกว่า 1.2 หมื่นคน
นายสุชาติ ชมกลิ่น รัฐมนตรีว่าการกระทรวงแรงงานเปิดเผยถึงผลการจัดงาน JOB EXPO THAILAND 2023 ว่าการจัดงานวันแรกมีประชาชนกลุ่มเป้าหมาย อาทิ นักเรียน นักศึกษา ผู้สูงอายุ ผู้พิการ ทหารเตรียมปลดประจําการ ผู้ว่างงาน และผู้ที่กําลังมองหางานใหม่ เข้าร่วมงานจํานวน 11,750 คน แบ่งเป็น ผู้สมัครและสัมภาษณ์งานในประเทศ 3,796 คน รวม 5,524 ครั้ง ตําแหน่งงานที่ลงทะเบียนสมัครงานมากที่สุด 5 ลําดับแรก ได้แก่ พนักงานธุรการ พนักงานบัญชี พนักงานฝ่ายผลิต เจ้าหน้าที่ฝ่ายบุคคล และพนักงานตรวจสอบคุณภาพ ตามลําดับ ผู้ลงทะเบียนและสัมภาษณ์งานต่างประเทศ จํานวน 881 คน ผู้ร่วมกิจกรรมส่งเสริมการมีงานทํา และแนะแนวอาชีพ จํานวน 1,793 คน และผู้ชมนิทรรศการข้อมูลตลาดแรงงาน จํานวน 181 คน ซึ่งคาดว่าวันเสาร์ซึ่งเป็นวันสุดท้ายของการจัดงานจะมีผู้มาร่วมงานเป็นจํานวนมาก
“พล.อ.ประยุทธ์ จันทร์โอชา นายกรัฐมนตรี และ พล.อ.ประวิตร วงษ์สุวรรณ รองนายกฯ ตระหนักและให้ความสําคัญกับการมีงานทําของประชาชนทุกกลุ่มเป้าหมายในทุกช่วงวัย ด้วยการกําหนดยุทธศาสตร์ชาติระยะ 20 ปี ด้านการพัฒนาและเสริมสร้างศักยภาพทรัพยากรมนุษย์ ที่มีเป้าหมายในการพัฒนาคนในทุกมิติและทุกช่วงวัย ให้เป็นคนดี เก่ง และมีคุณภาพ เป็นพลเมืองที่ดีของชาติ มีสัมมาชีพตามความถนัดของตนเอง ซึ่งต้องขอบคุณทุกภาคส่วนที่เข้ามามีส่วนร่วมในการออกแบบอนาคตและการพัฒนาประเทศ ขับเคลื่อนเศรษฐกิจของประเทศให้กลับมาฟื้นตัวอีกครั้ง”รมว.แรงงานกล่าว
ด้านนายไพโรจน์ โชติกเสถียร อธิบดีกรมการจัดหางานกล่าวว่า บรรยากาศภายในงานเป็นไปด้วยความคึกคัก โดยเฉพาะโซนนิทรรศการเทิดพระเกียรติศาสตร์แห่งพระราชา โครงการจิตอาสา 904 โคก หนอง นา โมเดล โซนคนไทยไม่ทิ้งกัน คนหางาน งานหาคน Job Matching ที่ประชาชนหนาแน่นเป็นพิเศษ โดยบริษัทที่มีผู้สัมภาษณ์งานมากที่สุด 5 ลําดับแรก ได้แก่ บริษัทเบอรี่ยุคเกอร์จํากัด (มหาชน) (Big C) บริษัทไทยน้ําทิพย์คอร์ปอเรชั่น จํากัด บริษัทเอก-ชัย ดิสทริบิวชั่น ซิสเท็ม จํากัด (โลตัส) บริษัทไมเนอร์อินเตอร์เนชั่นแนล จํา กัด (มหาชน) และบริษัทบุญรอดบริเวอรี่ จํากัด ตามลําดับ นอกจากนี้ในส่วนนายจ้าง สถานประกอบการ หรือคนหางานที่ไม่สามารถมาร่วมงานได้ กรมการจัดหางานมีการอํานวยความสะดวกในการสมัครและสัมภาษณ์งานออนไลน์ที่โซนกิจกรรม Platform “ไทยมีงานทํา” โดยสามารถลงทะเบียนและเลือกตําแหน่งงานที่ต้องการสมัครงานได้ที่เว็บไซต์ jobit.doe.go.th/jobexpothailand2023 จากนั้นแสกน QR Code เพื่อแจ้งความประสงค์เข้ารับการสัมภาษณ์งานผ่าน google sheet
ขอเชิญชวนนักเรียน นักศึกษา ผู้สูงอายุ ผู้พิการ และประชาชนทุกคนที่ต้องการมีงานทํา มาร่วมงาน JOB EXPO THAILAND 2023 ที่ศูนย์นิทรรศการและการประชุมไบเทค บางนา กรุงเทพมหานคร Hall EH 100 -102 ระหว่างวันที่ 8 - 10 มิถุนายน 2566 เวลา 10.00 - 20.00 น. ทั้งนี้หากต้องการสอบถามข้อมูลเพิ่มเติมติดต่อที่ สายด่วนกระทรวงแรงงาน โทร 1506 กด 2 กรมการจัดหางาน
รัฐบาลไทย-ข่าวทำเนียบรัฐบาล-กรมเจ้าท่า บูรณาการคุมเข้มความปลอดภัยทางน้ำ กำชับผู้ประกอบการเรือต้องปลอดภัย อยู่ในสภาพพร้อมใช้งาน นักท่องเที่ยวต้องสวมใส่เสื้อชูชีพทุกครั้ง
วันศุกร์ที่ 9 มิถุนายน 2566
กรมเจ้าท่า บูรณาการคุมเข้มความปลอดภัยทางน้ํา กําชับผู้ประกอบการเรือต้องปลอดภัย อยู่ในสภาพพร้อมใช้งาน นักท่องเที่ยวต้องสวมใส่เสื้อชูชีพทุกครั้ง
...
กรมเจ้าท่า บูรณาการคุมเข้มความปลอดภัยทางน้ํา กําชับผู้ประกอบการเรือต้องปลอดภัย อยู่ในสภาพพร้อมใช้งาน นักท่องเที่ยวต้องสวมใส่เสื้อชูชีพทุกครั้ง
จากนโยบายรัฐบาล และกระทรวงคมนาคม มอบหมายให้กรมเจ้าท่า ดูแลความปลอดภัยและอํานวยความสะดวกให้กับประชาชนในการเดินทางทางน้ําทั่วประเทศ
สํานักงานเจ้าท่าภูมิภาคสาขาพัทยา งานตรวจการขนส่งทางน้ํา บูรณาการร่วมกับตํารวจท่องเที่ยว,เมืองพัทยา และหน่วยงานท่องเที่ยวและกีฬา ออกปฏิบัติการตรวจความปลอดภัยในการสัญจรทางน้ําในพื้นที่รับผิดชอบ ตามแผนยุทธศาสตร์เพื่อการยกระดับความปลอดภัยทางน้ํา (พัทยาโมเดล) บริเวณท่าเทียบเรือพัทยาใต้ โดยตรวจสอบ คุณสมบัติผู้ทําการในเรือ สภาพความปลอดภัยตัวเรือ ความดังของเสียงเครื่องยนต์เรือ เอกสารประจําเรือ และอุปกรณ์เพื่อความปลอดภัยประจําเรือว่ามีครบถ้วน อยู่ในสภาพพร้อมใช้งานหรือไม่ รวมถึงกฎหมายอื่นที่เกี่ยวข้องกับเจ้าหน้าที่ที่ร่วมปฏิบัติการในครั้งนี้ ซึ่งผลการตรวจไม่พบผู้กระทําผิดหรือทะเบียนเรือขาดอายุ
ทั้งนี้ กรมเจ้าท่า ได้กําชับเน้นย้ําเจ้าหน้าที่ให้ปฏิบัติตามมาตรการเพื่อความปลอดภัย เตรียมความพร้อมของเรือและคนเรือ รองรับการกลับมาท่องเที่ยวในเมืองพัทยาของนักท่องเที่ยวทั้งชาวไทยและชาวต่างชาติ ซึ่งได้รับความร่วมมือจากผู้ประกอบการเรือเป็นอย่างดี รวมถึงกํากับ ดูแลควบคุมการเดินเรือในบริเวณดังกล่าว โดยตรวจสอบการสวมใส่เสื้อชูชีพของนักท่องเที่ยวขณะสัญจรทางน้ํา รวมทั้งปฏิบัติตามคําแนะนําของเจ้าหน้าที่เพื่อความปลอดภัย และเป็นไปตามมาตรการของพัทยาโมเดล ภายใต้นโยบายของกรมเจ้าท่า และกระทรวงคมนาคม หากประชาชนท่านใดพบเห็นเหตุการณ์ความไม่ปลอดภัยทางน้ํา สามารถโทรแจ้งสายด่วนกรมเจ้าท่า 1199 ได้ตลอด 24 ชั่วโมง
รัฐบาลไทย-ข่าวทำเนียบรัฐบาล-พิธีวางพวงมาลาถวายสักการะพระบรมราชานุสาวรีย์พระบาทสมเด็จพระปรเมนทรมหาอานันทมหิดล พระอัฐมรามาธิบดินทร
วันศุกร์ที่ 9 มิถุนายน 2566
09/06/2566
พิธีวางพวงมาลาถวายสักการะพระบรมราชานุสาวรีย์พระบาทสมเด็จพระปรเมนทรมหาอานันทมหิดล พระอัฐมรามาธิบดินทร
พิธีวางพวงมาลาถวายสักการะพระบรมราชานุสาวรีย์พระบาทสมเด็จพระปรเมนทรมหาอานันทมหิดล พระอัฐมรามาธิบดินทร
วันนี้ (9 มิถุนายน 2566) นางสาวสุนีย์ โสภณ ผู้อํานวยการกองบริหารทรัพยากรบุคคล ผู้แทนจากกระทรวงอุตสาหกรรม ร่วมพิธีวางพวงมาลาถวายสักการะพระบรมราชานุสาวรีย์พระบาทสมเด็จพระปรเมนทรมหาอานันทมหิดล พระอัฐมรามาธิบดินทร ตรงกับวันที่ 9 มิถุนายนของทุกปี ซึ่งเป็นวันคล้ายวันเสด็จสวรรคต คณะแพทยศาสตร์ จุฬาลงกรณ์มหาวิทยาลัยจึงได้จัดงานเป็นประจําทุกปี ด้วยสํานึกในพระมหากรุณาธิคุณของพระองค์ท่านที่ได้สร้างคุณูปการต่อวงการแพทย์และการศึกษาของประเทศไทย ณ อาคารอานันทมหิดล คณะแพทย์ศาสตร์ จุฬาลงกรณ์มหาวิทยาลัย
รัฐบาลไทย-ข่าวทำเนียบรัฐบาล-PM acknowledges World Bank report and recommendations on “Thailand Public Revenue and Spending Assessment Promoting an Inclusive and Sustainable Future”
วันศุกร์ที่ 9 มิถุนายน 2566
09/06/2566
PM acknowledges World Bank report and recommendations on “Thailand Public Revenue and Spending Assessment Promoting an Inclusive and Sustainable Future”
PM acknowledges World Bank report and recommendations on “Thailand Public Revenue and Spending Assessment Promoting an Inclusive and Sustainable Future”
June 9, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha acknowledged a World Bank report titled “Thailand Public Revenue and Spending Assessment Promoting an Inclusive and Sustainable Future”, as revealed by Ministry of Finance.
According to the report, COVID-19 hit Thailand during a period in which economic growth had slowed. In 2020, the economy contracted by 6.2% due to the cessation of international tourism, the impact of domestic mobility restrictions, and a deterioration in external demand. Nevertheless, Thailand returned to pre-pandemic levels of output in the 3rd quarter of 2022.
The World Bank also reported that Thailand’s financial and fiscal measures have significantly contributed to the country’s economic recovery, compared to peers. Three phases of fiscal stimulus, totaling 1.56 trillion Baht were organized around 3 themes, that is, health; relief (financial aid and cash handouts); and economic restoration and recovery. Significant resources were allocated to income support measures, including cash transfers and subsidies for vulnerable households, informal workers, and farmers. A relatively large proportion of the total package was allocated to SMEs, to be provided via soft loans from state-owned banks. Thailand’s health-related measures were also slightly larger than peers.
The World Bank recommends that Thailand needs to address growing spending needs, and that increasing spending on social assistance, education, and climate adaptation is a near-term priority, and a means of reducing poverty and inequality and helping households cope with risk. Spending in these areas has a significant impact on human capital and economic resilience. The Thai Government needs to maintain a sustainable public debt position through an increase in public revenues. The report recommends a series of progressive tax reforms that could collectively increase revenues, which include raising the VAT rate and removing exemptions, broadening the personal income tax base, and streamlining allowances and deductions, and expanding property tax collection.
According to the Government Spokesperson, the Prime Minister was pleased with the World Bank’s report and recommendations. The Thai Government would take these recommendations into consideration for an improvement of related policies and measures toward national development and economic growth.
รัฐบาลไทย-ข่าวทำเนียบรัฐบาล-“ทิพานัน”เผยดัชนีเชื่อมั่นผู้บริโภคเดือนพ.ค.66 ปรับตัวดีขึ้นต่อเนื่อง 12 เดือน สูงสุดในรอบ 39 เดือน ชูมาตรการกระตุ้นเศรษฐกิจ “พล.อ.ประยุทธ์”สุดปัง ดันเศรษฐกิจไทยขาขึ้น
วันศุกร์ที่ 9 มิถุนายน 2566
09/06/2566
“ทิพานัน”เผยดัชนีเชื่อมั่นผู้บริโภคเดือนพ.ค.66 ปรับตัวดีขึ้นต่อเนื่อง 12 เดือน สูงสุดในรอบ 39 เดือน ชูมาตรการกระตุ้นเศรษฐกิจ “พล.อ.ประยุทธ์”สุดปัง ดันเศรษฐกิจไทยขาขึ้น
“ทิพานัน”เผยดัชนีเชื่อมั่นผู้บริโภคเดือนพ.ค.66 ปรับตัวดีขึ้นต่อเนื่อง 12 เดือน สูงสุดในรอบ 39 เดือน ชูมาตรการกระตุ้นเศรษฐกิจ “พล.อ.ประยุทธ์”สุดปัง ดันเศรษฐกิจไทยขาขึ้น
วันนี้ (9 มิ.ย. 66) น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า ผลจากการที่พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามนโยบายเปิดประเทศ และมาตรการกระตุ้นเศรษฐกิจอย่างใกล้ชิด เพื่อฟื้นฟูเศรษฐกิจและยกระดับคุณภาพชีวิตของประชาชน เพิ่มขีดความสามารถการแข่งขันของประเทศ ท่ามกลางความท้าทายใหม่ๆ ซึ่งผลของมาตรการต่างๆได้ผลิดอกออกผล โดยศูนย์พยากรณ์เศรษฐกิจและธุรกิจ มหาวิทยาลัยหอการค้าไทย ได้เปิดเผยดัชนีความเชื่อมั่นของผู้บริโภคเดือนพฤษภาคม 2566 พบว่าปรับตัวดีขึ้นจากระดับ 55.0 เป็น 55.7 ปรับตัวดีขึ้นต่อเนื่องเป็นเดือนที่ 12 และอยู่ในระดับสูงสุดในรอบ 39 เดือนนับตั้งแต่เดือนมีนาคม 2563 เป็นต้นมา เนื่องจากผู้บริโภครู้สึกว่าเศรษฐกิจเริ่มปรับตัวดีขึ้นหลังจากที่การท่องเที่ยวฟื้นตัวขึ้นอย่างชัดเจน ตลอดจนบรรยากาศการหาเสียงเลือกตั้งที่คึกคักทั่วประเทศ ส่งผลให้เกิดเม็ดเงินหมุนเวียนในประเทศมากขึ้นและกิจกรรมทางเศรษฐกิจในภูมิภาคต่างๆ ปรับตัวดีขึ้น
ทั้งนี้ ดัชนีความเชื่อมั่นเกี่ยวกับเศรษฐกิจโดยรวม ดัชนีความเชื่อมั่นเกี่ยวกับโอกาสหางานทําโดยรวม และดัชนีความเชื่อมั่นเกี่ยวกับรายได้ในอนาคตอยู่ที่ระดับ 50.2 52.8 และ 64.2 ตามลําดับ ปรับตัวดีขึ้นทุกรายการเมื่อเทียบกับดัชนีในเดือนเมษายน ที่อยู่ในระดับ 49.4 52.0 และ 63.6 ตามลําดับ
“สะท้อนนโยบายของรัฐบาลภายใต้การนําของพล.อ.ประยุทธ์เข้าเป้า ตรงจุดแนวโน้มการฟื้นตัวเศรษฐกิจจึงยังอยู่ในช่วงขาขึ้น โดยผ่านมาตรการต่างๆ เช่น โครงการบัตรสวัสดิการแห่งรัฐ ปี 2566 ที่เป็นมาตรการให้ความช่วยเหลือผู้ประกอบการ SMEs ผ่านโครงการค้ําประกันสินเชื่อ Portfolio Guarantee Scheme (PGS) ระยะที่ 10 และสินเชื่อสําหรับอาชีพอิสระ ที่ได้ช่วยประชาชนมีความเชื่อมั่นในการจับจ่ายใช้สอย ผู้ประกอบการเดินหน้าต่อ สร้างงาน สร้างอาชีพและช่วยประคับประคอง โดยเฉพาะกลุ่มเปราะบาง ผู้มีรายได้น้อย เกษตรกรและประชาชนทุกกลุ่มอย่างทั่วถึง”น.ส.ทิพานัน กล่าว
รัฐบาลไทย-ข่าวทำเนียบรัฐบาล-ก.แรงงาน มุ่งลดอุบัติเหตุจากการทำงานก่อสร้าง ดึงนายจ้าง ลูกจ้าง และเจ้าหน้าที่ความปลอดภัยร่วมสร้างมาตรการป้องกัน
วันศุกร์ที่ 9 มิถุนายน 2566
09/06/2566
ก.แรงงาน มุ่งลดอุบัติเหตุจากการทํางานก่อสร้าง ดึงนายจ้าง ลูกจ้าง และเจ้าหน้าที่ความปลอดภัยร่วมสร้างมาตรการป้องกัน
ปลัดกระทรวงแรงงาน เป็นประธานเปิดกิจกรรมการวางมาตรการเชิงป้องกันเกี่ยวกับ
ความปลอดภัยในการทํางานก่อสร้าง สร้างองค์ความรู้และจิตสํานึกที่ดีด้านความปลอดภัย
แก่นายจ้าง ลูกจ้าง และจป. ในกิจการก่อสร้างกว่า 600 คน
ณ ห้องประชุมกองความปลอดภัยแรงงาน (ตลิ่งชัน)
วันนี้ (9 มิ.ย. 66) เวลา 13.30 น. นายบุญชอบ สุทธมนัสวงษ์ ปลัดกระทรวงแรงงาน เปิดเผยภายหลังเป็นประธานในพิธีเปิดกิจกรรมการวางมาตรการเชิงป้องกันเกี่ยวกับ
ความปลอดภัยในการทํางานก่อสร้างว่า กระทรวงแรงงานได้เล็งเห็นถึงสถานการณ์ด้านความ
ไม่ปลอดภัยในการทํางานที่เกิดขึ้นในสถานประกอบกิจการและงานก่อสร้างที่ปรากฏผ่านสื่อต่าง ๆ
เช่น ปั้นจั่นล้มทับคนงานเสียชีวิต โครงสร้างอาคารก่อสร้างพังทลาย การตกจากที่สูง หรือวัสดุ
ตกหล่นกระเด็นใส่คนงาน ซึ่งเกิดจากระบบความปลอดภัยพื้นฐานในการก่อสร้างถูกละเลย ขาดความเอาใจใส่ จากผู้ดําเนินการก่อสร้างรวมถึงผู้เกี่ยวข้องทุกภาคส่วนอย่างจริงจัง จึงทําให้ลูกจ้าง
จํานวนมาก มีความเสี่ยงต่อการเกิดอันตรายจากงานก่อสร้างเนื่องจากขาดความรู้ ความเข้าใจ และจิตสํานึกความปลอดภัยในการปฏิบัติอย่างถูกต้องเหมาะสม ส่งผลต่อภาพลักษณ์
การดําเนินงานด้านความปลอดภัยในงานก่อสร้างของประเทศไทย กระทรวงแรงงาน
โดยกรมสวัสดิการและคุ้มครองแรงงาน จึงจัดกิจกรรมดังกล่าวขึ้นเพื่อให้นายจ้าง ลูกจ้างรวมถึงเจ้าหน้าที่ความปลอดภัยในการทํางาน (จป.) ที่เกี่ยวข้องกับสถานประกอบกิจการประเภทก่อสร้าง ให้มีการพัฒนาองค์ความรู้ด้านความปลอดภัยในงานก่อสร้างอย่างถูกต้องและเป็นระบบ แลกเปลี่ยนเรียนรู้ประสบการณ์ด้านความปลอดภัยในการทํางาน สามารถนําองค์ความรู้ที่ได้รับไปดําเนินการด้านความปลอดภัย อาชีวอนามัย และสภาพแวดล้อมในการทํางานอย่างมีประสิทธิภาพ ซึ่งส่งผลให้สามารถป้องกันและลดอุบัติเหตุจากการทํางานลงได้
ด้าน นายสมพจน์ กวางแก้ว รองอธิบดีกรมสวัสดิการและคุ้มครองแรงงาน (กสร.)
กล่าวเพิ่มเติมว่า กรมฯ มีความมุ่งมั่นที่จะยกระดับการขับเคลื่อนการสร้างวัฒนธรรมเชิงป้องกัน
ในการทํางานก่อสร้างอย่างจริงจัง จึงจัดกิจกรรมการวางมาตรการเชิงป้องกันเกี่ยวกับ
ความปลอดภัยในการทํางานก่อสร้างครั้งนี้ขึ้น เพื่อให้ทุกภาคส่วนที่เกี่ยวข้องเกิดความตระหนักรู้และมีความรู้ความเข้าใจเรื่องความปลอดภัยในงานก่อสร้าง วิธีการปฏิบัติงาน/การออกแบบอุปกรณ์และเครื่องจักร รวมถึงปัญหาอุปสรรคและการแก้ไขเกี่ยวกับความปลอดภัยในการทํางานประเภทก่อสร้าง โดยมีนายจ้าง ลูกจ้าง และเจ้าหน้าที่ความปลอดภัยในการทํางาน (จป.)
ทุกระดับในกิจการก่อสร้างเข้าร่วมกิจกรรม จํานวนกว่า 600 คน
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ส่งเสริมการขับเคลื่อนความมั่นคงด้านที่อยู่อาศัยของ พม. ตามนโยบายรัฐบาลส่งผลให้ประชาชนผู้มีรายได้น้อยและกลุ่มเปราะบาง ได้รับประโยชน์ถึง 253,823 ครัวเรือน
วันศุกร์ที่ 9 มิถุนายน 2566
09/06/2566
โฆษกรัฐบาลเผย นายกฯ ส่งเสริมการขับเคลื่อนความมั่นคงด้านที่อยู่อาศัยของ พม. ตามนโยบายรัฐบาลส่งผลให้ประชาชนผู้มีรายได้น้อยและกลุ่มเปราะบาง ได้รับประโยชน์ถึง 253,823 ครัวเรือน
โฆษกรัฐบาลเผย นายกฯ ส่งเสริมการขับเคลื่อนความมั่นคงด้านที่อยู่อาศัยของ พม. ตามนโยบายรัฐบาลส่งผลให้ประชาชนผู้มีรายได้น้อยและกลุ่มเปราะบาง ได้รับประโยชน์ถึง 253,823 ครัวเรือน
วันที่ 9 มิถุนายน 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามผลการขับเคลื่อนการดําเนินงานในการพัฒนาคนและสังคมให้มีคุณภาพเต็มศักยภาพและมีภูมิคุ้มกันต่อการเปลี่ยนแปลง สร้างเสริมเครือข่ายจากทุกภาคส่วนในการมีส่วนร่วมพัฒนาสังคม รวมถึงการจัดระบบสวัสดิการที่เหมาะสมกับบริบทของประเทศ เพื่อให้ประชาชนมีหลักประกันและมีความมั่นคงในชีวิต สอดคล้องกับนโยบายรัฐบาล และยุทธศาสตร์ชาติ รวมทั้งแผนพัฒนาเศรษฐกิจและสังคมแห่งชาติฉบับที่ 13 และแผนปฏิบัติราชการระยะ 5 ปี (พ.ศ. 2566 - 2570) ซึ่งกระทรวงการพัฒนาสังคมและความมั่นคงของมนุษย์ (พม.) ดําเนินการ
โดยล่าสุดจากผลการขับเคลื่อนการเสริมสร้างความมั่นคงด้านที่อยู่อาศัยตามนโยบายรัฐบาลผ่านโครงการต่าง ๆ เพื่อให้ประชาชนกลุ่มเปราะบางและผู้มีรายได้น้อยได้เข้าถึงสิทธิสวัสดิการอย่างเหมาะสมและเท่าเทียม พบว่า มีประชาชนได้รับประโยชน์ถึง 253,823 ครัวเรือน ได้แก่
(1) การปรับปรุง ซ่อมแซม ต่อเติมที่อยู่อาศัยสําหรับกลุ่มเปราะบาง จํานวน 147,667 ครัวเรือน ประกอบด้วย บ้านพอเพียง จํานวน 98,794 ครัวเรือน บ้านผู้สูงอายุ จํานวน 23,350 ครัวเรือน บ้านคนพิการจํานวน 16,405 ครัวเรือน และบ้านราษฎรยากจนในจังหวัดชายแดนใต้ จํานวน 9,118 ครัวเรือน
(2) การแก้ไขปัญหาที่อยู่อาศัยสําหรับผู้มีรายได้น้อย จํานวน 33,294 ครัวเรือน ประกอบด้วย บ้านมั่งคงจํานวน 23,019 ครัวเรือน บ้านชุมชนริมคลอง จํานวน 7,809 ครัวเรือน และบ้านชั่วคราวกรณีไฟไหม้ไล่รื้อ จํานวน 2,466 ครัวเรือน
(3) การสร้างโอกาสให้ประชาชนมีที่อยู่อาศัย โดยการส่งมอบบ้านให้กับประชาชน จํานวน 34,574 ครัวเรือน บ้านเช่า 99 บาท ต่อเดือน จํานวน 16,339 ครัวเรือน และ
(4) บูรณาการในการปรับปรุงซ่อมแซมบ้านสําหรับกลุ่มเปราะบางร่วมกับหน่วยงานทุกภาคส่วนจํานวน 21,949 ครัวเรือน
“จากผลการดําเนินการขับเคลื่อนดังกล่าวของ พม. นายกรัฐมนตรีรับทราบและชื่นชม พม. และทุกหน่วยงานที่เกี่ยวข้องที่ร่วมกันนํานโยบายของรัฐบาลไปสู่การปฏิบัติจนเกิดผลเป็นรูปธรรม ทําให้กลุ่มประชาชนเป้าหมายได้รับประโยชน์อย่างแท้จริง ทั้งนี้ ที่ผ่านมารัฐบาลได้เน้นย้ําทุกกระทรวงและทุกหน่วยงานที่เกี่ยวข้องของภาครัฐบูรณาการทํางานร่วมกับภาคส่วนต่าง ๆ ในสังคมอย่างต่อเนื่อง เพื่อดําเนินการขับเคลื่อนการพัฒนาที่อยู่อาศัยสําหรับพี่น้องประชาชนกลุ่มผู้มีรายได้น้อย กลุ่มเปราะบาง ให้ได้มีโอกาสเท่าเทียมกันในการเป็นเจ้าของที่พักอาศัย เพื่อมุ่งช่วยเหลือประชาชนให้ได้มีที่อยู่อาศัยที่ได้มาตรฐาน มีความปลอดภัย มีคุณภาพชีวิตที่ดีขึ้น เข้าถึงการมีที่อยู่อาศัยได้มากขึ้น มีหลักประกันสังคมและมีความมั่นคงในชีวิต อันจะนําไปสู่การบรรลุเป้าหมายการลดความเหลื่อมล้ําในสังคมและไม่ทิ้งใครไว้ข้างหลัง ให้ประชาชนอยู่รอด ปลอดภัย มั่นคงและยั่งยืน” นายอนุชาฯ กล่าว
รัฐบาลไทย-ข่าวทำเนียบรัฐบาล-ก.แรงงาน รวมพลังวันต่อต้านการใช้แรงงานเด็กโลก ปี 2566 มุ่งขจัดการใช้แรงงานเด็กรูปแบบที่เลวร้ายให้หมดสิ้น
วันศุกร์ที่ 9 มิถุนายน 2566
09/06/2566
ก.แรงงาน รวมพลังวันต่อต้านการใช้แรงงานเด็กโลก ปี 2566 มุ่งขจัดการใช้แรงงานเด็กรูปแบบที่เลวร้ายให้หมดสิ้น
ก.แรงงาน รวมพลังวันต่อต้านการใช้แรงงานเด็กโลก ปี 2566 มุ่งขจัดการใช้แรงงานเด็กรูปแบบที่เลวร้ายให้หมดสิ้น
กระทรวงแรงงาน โดยกรมสวัสดิการและคุ้มครองแรงงาน จัดงานวันต่อต้านการใช้แรงงานเด็กโลก 12 มิถุนายน ประจําปี 2566 มุ่งขจัดปัญหาการใช้แรงงานเด็กในรูปแบบเลวร้ายทุกรูปแบบให้หมดสิ้นไป ภายใต้การดําเนินการตามแผนปฏิบัติการด้านการขจัดการใช้แรงงานเด็กในรูปแบบที่เลวร้าย ปีงบประมาณ พ.ศ. 2566 – 2570
วันนี้ (9 มิถุนายน 2566) เวลา 09.00 น. ณ ห้องประชุมกระทรวงแรงงาน ชั้น 5 กระทรวงแรงงาน นายบุญชอบ สุทธมนัสวงษ์ ปลัดกระทรวงแรงงาน เปิดเผยภายหลังเป็นประธานเปิดงานวันต่อต้านการใช้แรงงานเด็กโลก 12 มิถุนายน ประจําปี 2566 ว่า องค์การแรงงานระหว่างประเทศ (ILO) ได้กําหนดให้วันที่ 12 มิถุนายน ของทุกปี เป็นวันต่อต้านการใช้แรงงานเด็กโลก (World Day Against Child Labour) เพื่อกระตุ้นให้สังคมได้เห็นถึงความสําคัญต่อการดําเนินการป้องกันและขจัดปัญหาการใช้แรงงานเด็ก ซึ่งในปีนี้ไอแอลโอ
ได้กําหนดแนวคิดหลัก คือ ความยุติธรรมทางสังคมสําหรับทุกคน ยุติการใช้แรงงานเด็ก (Social Justice for All. End Child Labour) มุ่งเน้นให้ทุกภาคส่วนร่วมกันต่อต้านการใช้แรงงานเด็กในมิติต่าง ๆ เพื่อให้เด็กทุกคนมีคุณภาพชีวิตที่ดีและเป็นกําลังสําคัญในการขับเคลื่อนประเทศ สําหรับการจัดงานในวันนี้มีผู้เข้าร่วมกิจกรรม ได้แก่ หน่วยงานภาครัฐ นายจ้าง ลูกจ้าง องค์กรพัฒนาเอกชน ผู้แทนสถานเอกอัครราชทูตประจําประเทศไทย นักเรียน และประชาชนทั่วไป จํานวนกว่า 300 คน ทั้งภายในห้องประชุมและผ่านสื่ออิเล็กทรอนิกส์ (Zoom) โดยผู้เข้าร่วมประชุมได้ร่วมกันแสดงสัญลักษณ์การต่อต้านการใช้แรงงานเด็ก เพื่อสื่อถึงความร่วมมือร่วมใจจากทุกภาคส่วนในการขจัดการใช้แรงงานเด็กในรูปแบบที่เลวร้าย
ด้าน ว่าที่ร้อยตรี สมศักดิ์ พรหมดํา รองอธิบดีกรมสวัสดิการและคุ้มครองแรงงาน (กสร.) กล่าวเพิ่มเติมว่า กระทรวงแรงงาน โดยกรมสวัสดิการและคุ้มครองแรงงาน ในฐานะหน่วยงานหลักในการคุ้มครองแรงงาน ได้ดําเนินการตามมาตรการและแก้ไขปัญหาการใช้แรงงานเด็กในรูปแบบเลวร้ายทุกรูปแบบร่วมกับองค์การแรงงานระหว่างประเทศ (ILO) มาอย่างต่อเนื่อง เพื่อให้การดําเนินการดังกล่าวมีประสิทธิภาพและเป็นที่ยอมรับในระดับสากล กรมสวัสดิการและคุ้มครองแรงงานได้จัดทําแผนปฏิบัติการด้านการขจัดการใช้แรงงานเด็กในรูปแบบที่เลวร้าย ปีงบประมาณ พ.ศ. 2566 – 2570 ขึ้น โดยกําหนดมาตรการในการดําเนินการต่าง ๆ เช่น การสร้างความตระหนักรู้และสื่อสารต่อสาธารณะเรื่องการใช้แรงงานเด็กในรูปแบบที่เลวร้ายทุกรูปแบบให้แก่ทุกภาคส่วน การบังคับใช้กฎหมาย การส่งเสริมกลไกความร่วมมือทุกภาคส่วนในการดําเนินการป้องกันและขจัดการใช้แรงงานเด็กในรูปแบบที่เลวร้าย การช่วยเหลือ คุ้มครอง บําบัดฟื้นฟู เยียวยาตามหลักสิทธิเด็ก สิทธิมนุษยชนและมนุษยธรรมอย่างครอบคลุมและยั่งยืน มาตรการเหล่านี้จะเป็นกลไกหลักให้หน่วยงานต่าง ๆ นําไปใช้เป็นแนวทางในการแก้ไขปัญหาการใช้แรงงานเด็กในรูปแบบที่เลวร้ายอย่างครอบคลุมทุกมิติต่อไป
รัฐบาลไทย-ข่าวทำเนียบรัฐบาล-"ธนกร" ติดตามความคืบหน้าการประชาสัมพันธ์ งานฉลองพระชนมายุ 8 รอบ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก 26 มิถุนายน 2566
วันศุกร์ที่ 9 มิถุนายน 2566
09/06/2566
"ธนกร" ติดตามความคืบหน้าการประชาสัมพันธ์ งานฉลองพระชนมายุ 8 รอบ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก 26 มิถุนายน 2566
"ธนกร" ติดตามความคืบหน้าการประชาสัมพันธ์
งานฉลองพระชนมายุ 8 รอบ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก 26 มิถุนายน 2566 เร่งหน่วยงานต่างๆสร้างการรับรู้พระกรณียกิจ หลักธรรมคําสอน สร้างการรับรู้ในวงกว้าง
วันนี้ (9 มิถุนายน 2566) เวลา 14.00 น. ณ ห้องประชุม 203 กรมประชาสัมพันธ์ นายธนกร วังบุญคงชนะ รัฐมนตรีประจําสํานักนายกรัฐมนตรี เป็นประธานการประชุมคณะกรรมการฝ่ายประชาสัมพันธ์ งานฉลองพระชนมายุ 8 รอบ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก โดยมีกรรมการจากหน่วยงานภาครัฐ และสื่อมวลชน เข้าร่วม
นายธนกร กล่าวว่า การประชุมครั้งนี้เป็นการติดตามความคืบหน้าการประชาสัมพันธ์ งานฉลองพระชนมายุ 8 รอบ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ซึ่งเหลือเวลาประมาณ 2 สัปดาห์ ก็จะถึงวันจัดงานพิธี ในวันที่ 26 มิถุนายน 2566 และขอให้ทุกฝ่ายที่มีส่วนเกี่ยวข้องเร่งเผยแพร่เนื้อหาที่เกี่ยวข้อง อาทิ หลักธรรมคําสอนของพระองค์ ตลอดจนพระกรณียกิจที่สําคัญ ซึ่งเป็นการส่งเสริมให้ประชาชนได้เกิดการรับรู้ในวงกว้าง
นายธนกร กล่าวเพิ่มเติมว่า ยังมีกิจกรรมเฉลิมพระเกียรติที่น่าสนใจ อาทิ โครงการบรรพชาอุปสมบทถวายพระกุศล สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ระหว่างวันที่ 15 มิถุนายน ถึงวันที่ 2 กรกฎาคม 2566 ณ วัดราชบพิธสถิตมหาสีมาราม โดยผู้ร่วมบรรพชาอุปสมบท เป็นข้าราชการ เจ้าหน้าที่ของหน่วยงานภาครัฐ ภาคเอกชน นักศึกษา และประชาชน จํานวน 97 คน โดยจะมีพิธีปลงผมและพิธีรับประทานผ้าไตรและเข้ารับประทานพระโอวาทจากสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ในวันศุกร์ที่ 16 มิถุนายน 2566 ตั้งแต่เวลา 8.30 น. เป็นต้นไปจนเสร็จพิธี ณ วัดราชบพิธสถิตสีมาราม และ ในวันเสาร์ที่ 17 มิถุนายน 2566 เวลา 8.30 น. เป็นต้นไป ประกอบพิธีบรรพชาอุปสมบทตามโครงการฯ ณ วัดราชบพิธสถิตสีมาราม วัดพระยายัง และวัดบุรณศิริมาตยาราม
นอกจากนี้ขอเชิญชวนหน่วยงานภาครัฐ ภาคเอกชน และประชาชน ร่วมพิธีทําบุญตักบาตรถวายพระกุศล งานฉลองพระชนมายุ 8 รอบ สมเด็จพระอริยวงศาคตญาณ สมเด็จพระสังฆราช สกลมหาสังฆ ปริณายก ในวันจันทร์ที่ 26 มิถุนายน 2566 เวลา 7.30 น. ณ วัดราชบพิธสถิตมหาสีมาราม
"ขอขอบคุณทุกฝ่ายที่ช่วยกันประชาสัมพันธ์และขอให้ดําเนินการต่อไปอย่างเข้มข้น ทั้งนี้คณะกรรมการได้จัดทําช่องทางให้ประชาชนติดตามข้อมูลข่าวสารและการจัดกิจกรรมต่างๆ ได้ที่เว็บไซต์ : https://www.prd.go.th/th/page/item/index/id/85 โดยลิงค์เข้าไปที่เว็บไซต์ กรมประชาสัมพันธ์ : www.prd.go.th และ Facebook 96 พรรษา สมเด็จพระสังฆราช สกลมหาสังฆปริณายก ซึ่งจะรวบรวมข้อมูลจากหน่วยงานที่เกี่ยวข้องที่น่าเชื่อถือมาให้ประชาชนรับรู้ และเชิญชวนประชาชนร่วมกิจกรรมต่าง ๆ เพื่อเฉลิมพระเกียรติสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก" นายธนกร กล่าว
รัฐบาลไทย-ข่าวทำเนียบรัฐบาล-พม. ส่งมอบเงินช่วยเหลือเยียวยาผู้เสียหายจากการค้ามนุษย์ ช่วยชาวเมียนมา 15 คน เริ่มต้นชีวิตใหม่อีกครั้ง
วันศุกร์ที่ 9 มิถุนายน 2566
พม. ส่งมอบเงินช่วยเหลือเยียวยาผู้เสียหายจากการค้ามนุษย์ ช่วยชาวเมียนมา 15 คน เริ่มต้นชีวิตใหม่อีกครั้ง
พม. ส่งมอบเงินช่วยเหลือเยียวยาผู้เสียหายจากการค้ามนุษย์ ช่วยชาวเมียนมา 15 คน เริ่มต้นชีวิตใหม่อีกครั้ง
วันนี้ (9 มิ.ย. 66) เวลา 08.45 น. ที่ห้องประชุม ชั้น 8 กระทรวงการพัฒนาสังคมและความมั่นคงของมนุษย์ (พม.) สะพานขาว กทม. นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานในพิธีมอบเงินช่วยเหลือเยียวยา จํานวน 1,505,147 บาท ตามพระราชบัญญัติป้องกันและปราบปรามการค้ามนุษย์ พ.ศ. 2551 และที่แก้ไขเพิ่มเติม สําหรับผู้เสียหายจากการบังคับใช้แรงงานหรือบริการ สัญชาติเมียนมา จํานวน 15 ราย ซึ่งอยู่ในการคุ้มครองของสถานคุ้มครองสวัสดิภาพผู้เสียหายจากการค้ามนุษย์ จังหวัดปทุมธานี และสถานคุ้มครองสวัสดิภาพผู้เสียหายจากการค้ามนุษย์ (บ้านเกร็ดตระการ) จังหวัดนนทบุรี ทั้งนี้ เงินช่วยเหลือเยียวยา ดังกล่าวเป็นเงินค่าสินไหมทดแทน เงินค่าจ้างค่าแรงค้างจ่าย เงินช่วยเหลือจากกองทุนเพื่อการป้องกันและปราบปรามการค้ามนุษย์ เพื่อให้ผู้เสียหายทั้งหมดที่จะเดินทางกลับภูมิลําเนาที่เมียนมาในวันที่ 15 มิถุนายน 2566 ได้นําไปใช้จ่ายในการเริ่มต้นชีวิตใหม่หลังจากพ้นการคุ้มครอง
นายอนุกูล กล่าวว่า กระทรวง พม. เจ้าหน้าที่สถานคุ้มครองสวัสดิภาพผู้เสียหายจากการค้ามนุษย์ทุกคน ยินดีที่ได้ช่วยเหลือผู้เสียหายจากการค้ามนุษย์ทุกท่าน รวมถึงมูลนิธิไอเจเอ็ม (IJM) ที่เข้ามาช่วยเหลือในเรื่องล่ามแปลภาษา กฎหมาย และการเดินทางกลับภูมิลําเนา ทั้งนี้ ขอให้ทุกท่าน เมื่อกลับถึงภูมิลําเนา ขอให้ช่วยกันประชาสัมพันธ์บอกต่อให้พี่น้องชาวเมียนมาไม่ตกเป็นเหยื่อของกระบวนการค้ามนุษย์ซ้ําอีก เพราะอาจจะไม่ได้โชคดีเหมือนท่านในวันนี้ที่ได้รับความช่วยเหลือ และมีโอกาสได้กลับมาเริ่มต้นชีวิตใหม่ โดยขอให้ทุกท่านโชคดี เดินทางกลับบ้านโดยสวัสดิภาพ ได้ไปหาครอบครัวและใช้ชีวิตอย่างมีความสุขอีกครั้ง
ในขณะที่ ตัวแทนผู้เสียหายจากการค้ามนุษย์ได้กล่าวขอบคุณกระทรวง พม. และหน่วยงานต่างๆ ที่เข้ามาให้ความช่วยเหลือ ซึ่งวันแรกที่เข้ามาอยู่ในสถานคุ้มครองฯ รู้สึกหดหู่ หมดกําลังใจ และขาดแรงใจในการใช้ชีวิต ซึ่งต้องขอขอบคุณเจ้าหน้าที่ศูนย์คุ้มครองฯ ที่คอยให้กําลังใจตลอด ทําให้กลับมามีพลังกาย พลังใจที่จะลุกขึ้นมาใช้ชีวิตต่อได้อีกครั้ง และขอบคุณที่ให้ความช่วยเหลือเป็นอย่างดี รู้สึกซาบซึ้งใจมาก
#ช่วย24ชั่วโมง #พม24ชม #ข่าวพม
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ส่งเสริมการจัดกิจกรรม “Amazing Ultimate Festival” ใน 4 พื้นที่ริมทะเล โชว์ศักยภาพการท่องเที่ยวไทย กระตุ้นและสร้างความเชื่อมั่นการท่องเที่ยว
วันศุกร์ที่ 9 มิถุนายน 2566
09/06/2566
โฆษกรัฐบาลเผย นายกฯ ส่งเสริมการจัดกิจกรรม “Amazing Ultimate Festival” ใน 4 พื้นที่ริมทะเล โชว์ศักยภาพการท่องเที่ยวไทย กระตุ้นและสร้างความเชื่อมั่นการท่องเที่ยว
โฆษกรัฐบาลเผย นายกฯ ส่งเสริมการจัดกิจกรรม “Amazing Ultimate Festival” ใน 4 พื้นที่ริมทะเล โชว์ศักยภาพการท่องเที่ยวไทย ยกระดับสู่ความยั่งยืน กระตุ้นและสร้างความเชื่อมั่นในการท่องเที่ยวไทย
วันนี้ (9 มิถุนายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ส่งเสริมการจัดกิจกรรม “Amazing Ultimate Festival” สร้างประสบการณ์ท่องเที่ยวรูปแบบใหม่ด้วยกิจกรรมเชิงสร้างสรรค์ตามอัตลักษณ์ ใน 4 พื้นที่ริมทะเล พังงา ภูเก็ต สงขลา และประจวบคีรีขันธ์ นําเสนอกิจกรรมสร้างสรรค์ในการท่องเที่ยวตามกระแสเพิ่มความเชื่อมั่น และยินดีที่การจัดกิจกรรมกระตุ้นอุตสาหกรรมท่องเที่ยวผ่านงาน “Thailand Travel Mart Plus 2023” ประสบความสําเร็จ สามารถส่งเสริมการขายลักษณะ B2B (Business to Business) ที่ใหญ่ที่สุดในประเทศด้านการท่องเที่ยวได้ สร้างมาตรฐานสู่ความยั่งยืน
โฆษกประจําสํานักนายกรัฐมนตรี กล่าวว่า การท่องเที่ยวแห่งประเทศไทย (ททท.) ได้ปรับกลยุทธ์จัดกิจกรรมเชิงสร้างสรรค์ดึงดูดนักท่องเที่ยว และส่งมอบประสบการณ์การท่องเที่ยวมิติใหม่ที่เปี่ยมด้วยคุณค่าและความหมาย ผ่านกิจกรรม Amazing Ultimate Festival นําศิลปะและดนตรีเป็นกิจกรรมสื่อกลางส่งมอบความสุข นําเสนอความหลากหลายของกิจกรรมท่องเที่ยวรูปแบบใหม่ สอดรับกับการท่องเที่ยวเชิงประสบการณ์ โดยกิจกรรมจะจัดขึ้นระหว่างเดือนมิถุนายน-กรกฎาคม 2566 ใน 4 จังหวัดทางใต้ ตามอัตลักษณ์ของพื้นที่ ได้แก่ จังหวัดพังงาและจังหวัดภูเก็ต มีกิจกรรมหลักเป็น Sport Tourism และจังหวัดสงขลาและประจวบคีรีขันธ์มีกิจกรรมหลักเป็น Recreation Festival ทั้งนี้ เพื่อกระตุ้นให้เกิดการท่องเที่ยว และสร้างความเชื่อมั่นในการเดินทางท่องเที่ยวในประเทศไทยอย่างปลอดภัย โดย ททท. คาดว่า กิจกรรมนี้จะสร้างรายได้หมุนเวียนประมาณ 140 ล้านบาท
นอกจากนี้ ททท. ได้ร่วมกับพันธมิตร จัดงาน Thailand Travel Mart Plus 2023 (TTM+ 2023) ระหว่างวันที่ 31 พฤษภาคม – 2 มิถุนายน 2566 ที่ผ่านมา ณ ศูนย์การประชุมแห่งชาติสิริกิติ์ กรุงเทพฯ ซึ่งเป็นเวทีส่งเสริมการเจรจาธุรกิจระหว่างผู้ประกอบการธุรกิจท่องเที่ยวไทยกับผู้ประกอบการนําเที่ยวจากต่างประเทศ ซึ่งมีการเจรจาธุรกิจในงานกว่า 11,760 นัดหมาย สะท้อนว่าตลาดท่องเที่ยวไทยกําลังได้รับความสนใจ และยังคงเป็นจุดหมายปลายทางยอดนิยม พร้อมทั้งการจัดกิจกรรมส่งมอบคุณค่าและความหมายของการท่องเที่ยว (Meaningful Travel) สนับสนุนการท่องเที่ยวอย่างมีความรับผิดชอบ ยกระดับห่วงโซ่อุปทาน (Shape Supply) สร้างมาตรฐานสู่ความยั่งยืน ทั้งนี้ ททท. โดยการจัดงาน TTM+ 2023 ครั้งนี้ ช่วยกระตุ้นรายได้จากการท่องเที่ยวได้กว่า 2,420 ล้านบาท
“นายกรัฐมนตรีขอบคุณความร่วมมือร่วมใจจากทุกภาคส่วน ซึ่งเป็นส่วนสําคัญในการสนับสนุนการฟื้นตัวของอุตสาหกรรมท่องเที่ยวไทย ตามนโยบายของรัฐบาล ตลอดจนสะท้อนถึงความสามัคคี เป็นน้ําหนึ่งใจเดียวกันของชาวไทย ทั้งนี้ นายกรัฐมนตรีเชื่อมั่นในศักยภาพและความพร้อมของไทยทั้งภาครัฐ ประชาสังคม และเอกชน ประกอบกับการสนับสนุนของรัฐบาลอย่างต่อเนื่อง จะช่วยขับเคลื่อนการท่องเที่ยวไทยในเชิงคุณภาพ และพัฒนาประเทศไทยให้เป็นจุดหมายปลายทางการท่องเที่ยวอย่างยั่งยืน” นายอนุชาฯ กล่าว
รัฐบาลไทย-ข่าวทำเนียบรัฐบาล-นายกรัฐมนตรีเชิญชวนคนไทยแสดงพลังส่งแรงเชียร์ให้ภูเก็ตได้รับเลือกเป็นเจ้าภาพจัดงาน Specialised Expo 2028 รู้ผล 21 มิ.ย.นี้ นำเสนอความพร้อมที่ปารีสนัดสุดท้าย
วันศุกร์ที่ 9 มิถุนายน 2566
09/06/2566
นายกรัฐมนตรีเชิญชวนคนไทยแสดงพลังส่งแรงเชียร์ให้ภูเก็ตได้รับเลือกเป็นเจ้าภาพจัดงาน Specialised Expo 2028 รู้ผล 21 มิ.ย.นี้ นําเสนอความพร้อมที่ปารีสนัดสุดท้าย
นายกรัฐมนตรีเชิญชวนคนไทยแสดงพลังส่งแรงเชียร์ให้ภูเก็ตได้รับเลือกเป็นเจ้าภาพจัดงาน Specialised Expo 2028 รู้ผล 21 มิ.ย.นี้ นําเสนอความพร้อมที่ปารีสนัดสุดท้าย ก่อน 124 ประเทศสมาชิก BIE โหวตแข่งกับเมืองจาก 4 ประเทศ
วันที่ 9 มิถุนายน 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้รับทราบรายงานความคืบหน้าการเตรียมความพร้อมเพื่อเสนอตัวเป็นเจ้าภาพจัดงาน Specialised Expo 2028 ของประเทศไทย โดยจะมีภูเก็ตเป็นสถานที่จัดงาน ซึ่งสํานักงานส่งเสริมการจัดประชุมและนิทรรศการ (องค์การมหาชน) หรือทีเส็บ กระทรวงการต่างประเทศ กระทรวงสาธารณสุข จังหวัดภูเก็ต หน่วยงานที่เกี่ยวข้อง ภาคประชาสังคมและประชาชนได้ร่วมกันเตรียมการมาถึงโค้งสุดท้ายแล้ว
ในวันที่ 21 มิ.ย. 66 คณะผู้แทนจากหน่วยงานที่เกี่ยวข้องจะเดินทางไปนําเสนอความพร้อมของประเทศไทยเป็นครั้งสุดท้าย ในที่ประชุมสมัชชาใหญ่ขององค์การนิทรรศการนานาชาติ (BIE) ที่กรุงปารีส ประเทศฝรั่งเศส จากที่ก่อนหน้านี้มีการนําเสนอมาแล้ว 2 ครั้ง และในวันเดียวกันภายหลังการนําเสนอความพร้อมแล้ว ประเทศสมาชิก BIE 124 ประเทศ จากทั้งหมด 171 ประเทศ จะโหวตเลือกเมืองที่จะได้เป็นเจ้าภาพ ซึ่งนอกจากประเทศไทยแล้วมีเมืองจากอีก 4 ประเทศที่ร่วมเสนอตัวเพื่อแข่งขันในครั้งนี้ ได้แก่ สหรัฐอเมริกา อาร์เจนตินา เซอร์เบียและสเปน
“หากในวันที่ 21 มิ.ย. นี้ไทยชนะโหวต จะเป็นครั้งแรกของการได้เป็นเจ้าภาพจัดงาน Specialised Expo ของประเทศในแถบเอเชียตะวันออกเฉียงใต้และเอเชียใต้ นายกรัฐมนตรีได้เชิญชวนให้คนไทยทุกภาคส่วนร่วมสนับสนุน ส่งแรงเชียร์ให้ประเทศไทยชนะการแข่งขัน ส่งกําลังใจให้เจ้าหน้าที่ทุกหน่วยงานตลอดจนภาคเอกชน ประชาสังคมที่ร่วมกันทํางานเตรียมการมาตลอดปีที่ผ่านมาและจะนําเสนอความพร้อมประเทศไทยเป็นนัดสุดท้ายในปลายเดือนนี้”น.ส.ไตรศุลี กล่าว
น.ส.ไตรศุลี กล่าวว่า ชาวไทยทุกภาคส่วนสามารถร่วมส่งแรงเชียร์ แสดงออกถึงการสนับสนุนประเทศไทยในการเป็นเจ้าภาพจัดงาน Expo 2028 Phuket Thailand ผ่านลิงก์ https://support.expo2028thailand.com และสามารถแชร์การสนับสนุนดังกล่าวผ่านช่องทางโซเชียลมีเดียส่วนบุคคลได้ด้วย
ทั้งนี้ หากประเทศไทยได้รับเลือกให้เป็นเจ้าภาพจัดงาน Expo 2028 Phuket Thailand มีกําหนดจัดงานระหว่างวันที่ 20 มี.ค. - 17 มิ.ย. 71 บนพื้นที่ 141 ไร่ ต.ไม้ขาว อ.ถลาง จ.ภูเก็ต โดยทีเส็บได้ประเมินถึงประโยชน์ให้กับประเทศไทย อาทิ มีเม็ดเงินทางเศรษฐกิจในประเทศจากผู้เข้าร่วมงานทั้งไทยและต่างชาติ 4.92 ล้านคน มีเงินสะพัดกว่า 49,231 ล้านบาท สร้างมูลค่าเพิ่มต่อ 39,357 ล้านบาท มีรายได้จากการจัดเก็บภาษีกว่า 9,512 ล้านบาท และเกิดการจ้างงานมากกว่า 113,439 ตําแหน่ง
นอกจากนี้จะสนับสนุนการพัฒนาเมืองของภูเก็ตและจังหวัดในกลุ่มอันดามันคลัสเตอร์ ได้แก่ กระบี่ ตรัง พังงา ภูเก็ต ระนอง และสุราษฎร์ธานี สนับสนุนการเป็นจุดหมายปลายทางด้านศูนย์กลางสุขภาพนานาชาติของประเทศไทย มีการประโยชน์ในพื้นที่หลังจากการจัดงานให้เป็นศูนย์บริการทางการแพทย์และสาธารณสุขระดับนานาชาติครบวงจร ศูนย์อภิบาลผู้สูงอายุนานาชาติ ศูนย์ใจรักษ์ และศูนย์เวชศาสตร์ฟื้นฟูครบวงจร ก่อให้เกิดการพัฒนาทั้งด้านการแพทย์ สุขภาพครบวงจร
รัฐบาลไทย-ข่าวทำเนียบรัฐบาล-เตรียมพร้อม รับ “เอลนีโญ” เฝ้าระวัง สถานการณ์น้ำ-ฝนทิ้งช่วง อย่างใกล้ชิด
วันศุกร์ที่ 9 มิถุนายน 2566
เตรียมพร้อม รับ “เอลนีโญ” เฝ้าระวัง สถานการณ์น้ํา-ฝนทิ้งช่วง อย่างใกล้ชิด
.....
ที่ประชุมกองอํานวยการน้ําแห่งชาติ (กอนช.) ครั้งที่ 1/2566 ติดตามความก้าวหน้าในการเตรียมรับมือสถานการณ์ “เอลนีโญ” ที่จะเกิดตั้งแต่ มิ.ย.2566 – ก.พ.2567 จะส่งผลให้อุณหภูมิเฉลี่ยสูงขึ้น หลายจังหวัดอาจประสบภัยแล้ง โดยปีนี้คาดว่าปริมาณฝนจะน้อยกว่าค่าปกติ 5% และอาจมีฝนทิ้งช่วงในเดือน มิ.ย. – ก.ค.66 จึงเน้นย้ําทุกหน่วยติดตามเฝ้าระวังสถานการณ์น้ําและฝนทิ้งช่วงอย่างใกล้ชิด โดยเฉพาะพื้นที่เสี่ยงขาดแคลนน้ําที่ กอนช. คาดการณ์ไว้
.
การรับมืออย่างเป็นรูปธรรมและส่งผลกระทบต่อประชาชนน้อยที่สุด ยังเน้นย้ําการกักเก็บน้ําในทุกแหล่งน้ําให้ได้มากที่สุด บริหารจัดการน้ําต้นทุนที่มีอยู่ให้เกิดประสิทธิภาพสูงสุด หารือร่วมกับกรมชลประทานวางแผนบริหารจัดการน้ําล่วงหน้า 2 ปี ให้ทุกภาคส่วนเข้ามามีส่วนร่วม ผ่านเครือข่ายองค์กรผู้ใช้น้ํา คณะกรรมการลุ่มน้ํา รวมถึงบริหารจัดการน้ําภาคการเกษตรอย่างประณีต เตรียมแปลง ปรับรอบการส่งน้ํา ให้สอดคล้องกับสถานการณ์น้ําฝน พิจารณาตามหลักการ 1 รอบการเพาะปลูก หากมีรอบที่ 2-3 ต้องมีมาตรการลดการใช้น้ําเพื่อบริหารจัดการน้ําให้ถึงฤดูแล้งปี 2567/68 ทั้งนี้ การดําเนินงานตามมาตรการฤดูแล้งที่ผ่านมาในภาพรวมค่อนข้างเป็นไปตามแผนและเกิดผลกระทบไม่มากนัก
.
ขณะเดียวกัน ยังคงดําเนิน 12 มาตรการรับมือฤดูฝนปี 2566 รองรับสถานการณ์น้ําท่วมที่จะมีพื้นที่เสี่ยงอุทกภัยด้วย หน่วยงานที่ยังไม่ได้รับงบประมาณขอให้จัดทําแผนปฏิบัติการสํารองการบริหารจัดการน้ําหลาก ให้กรมชลประทาน ประชาสัมพันธ์แผนการส่งน้ํา จัดรอบเวรการส่งน้ําตามปริมาณน้ําที่ได้รับจัดสรร ให้กระทรวงเกษตรและสหกรณ์ เร่งติดตามการพิจารณาจ่ายเงินค่าทดแทน หรือ ชดเชยความเสียหายจากการใช้พื้นที่ลุ่มต่ําเป็นพื้นที่รับน้ํานองโดยเร็ว ควบคุมพื้นที่การเพาะปลูกให้เป็นไปตามแผน เช่น พื้นที่ที่ไม่ใช่พื้นที่ลุ่มต่ําและต้องปลูกพืชเร็วกว่ากําหนดพิจารณาใช้น้ําฝนเป็นหลัก ส่งเสริมการทํานาแบบเปียกสลับแห้งเพื่อลดการใช้น้ํา และเตรียมแผนขุดเจาะบ่อบาดาลเพิ่มเติม แก้ปัญหาขาดแคลนน้ําในช่วงฝนทิ้งช่วง
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ดีอีเอส ร่วมแสดงความยินดี ครบรอบ 25 ปี กกต.
วันศุกร์ที่ 9 มิถุนายน 2566
ดีอีเอส ร่วมแสดงความยินดี ครบรอบ 25 ปี กกต.
ดีอีเอส ร่วมแสดงความยินดี ครบรอบ 25 ปี กกต.
วันนี้ (9 มิ.ย.66) นางอําไพ จิตรแจ่มใส ผู้ช่วยปลัดกระทรวงดิจิทัลเพื่อเศรษฐกิจและสังคม (ดีอีเอส) ร่วมแสดงความยินดี เนื่องในโอกาสวันคล้ายวันสถาปนาสํานักงานคณะกรรมการการเลือกตั้ง (กกต.) ครบรอบ 25 ปี “เส้นทางการจัดการเลือกตั้งสู่ประชาธิปไตยที่ยั่งยืน” ณ สํานักงานคณะกรรมการการเลือกตั้ง
_____________________
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ยินดีรายงานจากธนาคารโลก ประเมินไทยออกมาตรการฟื้นฟูเศรษฐกิจหลังสถานการณ์โควิด-19 ได้เหมาะสม
วันศุกร์ที่ 9 มิถุนายน 2566
09/06/2566
โฆษกรัฐบาลเผย นายกฯ ยินดีรายงานจากธนาคารโลก ประเมินไทยออกมาตรการฟื้นฟูเศรษฐกิจหลังสถานการณ์โควิด-19 ได้เหมาะสม
พร้อมติดตามสถานการณ์เศรษฐกิจอย่างใกล้ชิด รวมถึงดําเนินนโยบายให้สอดคล้องกับสถานการณ์
วันนี้ (วันที่ 9 มิถุนายน 2566)นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบรายงานและข้อเสนอจากธนาคารโลก (World Bank) พร้อมยินดีที่ธนาคารโลกมองว่า นโยบายการคลังในช่วงก่อนการแพร่ระบาดของโรคโควิด-19 ของไทย มีความสมเหตุสมผล และดําเนินนโยบายที่ส่งเสริมให้เศรษฐกิจขยายตัว
โฆษกประจําสํานักนายกรัฐมนตรีกล่าวว่า กระทรวงการคลังได้เปิดเผยรายงาน “การประเมินรายได้และรายจ่ายภาครัฐของประเทศไทย : การส่งเสริมอนาคตที่ทั่วถึงและยั่งยืน” (Thailand Public Revenue and Spending Assessment Promoting an Inclusive and Sustainable Future) จัดทําโดยธนาคารโลก ระบุว่า ประเทศไทยเผชิญกับความท้าทายจากสถานการณ์การแพร่ระบาดของโรคโควิด-19 ซึ่งมีการใช้มาตรการจํากัดการเดินทาง ทําให้ส่งผลต่อภาคการท่องเที่ยวและเศรษฐกิจเกิดการหดตัว อย่างไรก็ตาม ในช่วงไตรมาสที่ 3 ของปี 2565 ประเทศไทยสามารถกลับมาฟื้นฟูเศรษฐกิจให้เทียบเท่ากับช่วงก่อนเกิดการแพร่ระบาดฯ
นอกจากนี้ ธนาคารโลกยังระบุว่า มาตรการทางการเงินและการคลังของไทย มีส่วนทําให้เศรษฐกิจฟื้นตัวได้ดีกว่า เมื่อเทียบกับประเทศส่วนใหญ่ในภูมิภาค โดยไทยดําเนินมาตรการกระตุ้นเศรษฐกิจจํานวน 1.56 ล้านล้านบาท เพื่อนํามาใช้ในส่วนที่สําคัญหลัก ๆ 3 เรื่อง ได้แก่ การใช้จ่ายทางด้านสาธารณสุข การบรรเทาภาระทางการเงินให้แก่ประชาชน และการฟื้นฟูเศรษฐกิจ ทั้งนี้ ธนาคารโลกมองว่า การดําเนินนโยบายและมาตรการของรัฐบาลในการช่วยเหลือภาคเอกชน กลุ่มธุรกิจ SME กลุ่มเปราะบาง แรงงานนอกระบบ และเกษตรกร รวมถึงการนํางบประมาณมาใช้จ่ายในมาตรการทางด้านสาธารณสุข เป็นส่วนสําคัญที่ทําให้เศรษฐกิจไทยฟื้นตัว
อย่างไรก็ดี ธนาคารโลกเสนอว่า รัฐบาลควรเตรียมรับมือภาระทางการคลังที่เกิดจากการใช้จ่ายที่จําเป็น และในระยะยาว ควรนํางบประมาณไปใช้จ่ายในการช่วยเหลือทางสังคมแก่กลุ่มเปราะบางมากขึ้น พัฒนาคุณภาพการศึกษา เตรียมการรับมือกับการเพิ่มสูงขึ้นของผู้สูงวัย และสภาพภูมิอากาศที่เปลี่ยนแปลง ซึ่งการลงทุนในด้านเหล่านี้ จะที่ทําให้เกิดการพัฒนาทรัพยากรมนุษย์ การลดความเหลื่อมล้ํา และเกิดการเจริญเติบโตทางเศรษฐกิจ นอกจากนี้ รัฐบาลจะต้องดําเนินนโยบายบริหารหนี้สาธารณะอย่างยั่งยืน รวมถึงการปรับปรุงการจัดเก็บรายได้ภาครัฐ ผ่านการปฏิรูประบบภาษี ปรับปรุงอัตราภาษีมูลค่าเพิ่ม ขยายฐานภาษีเงินได้บุคคลธรรมดา และการจัดเก็บภาษีทรัพย์สิน
“นายกรัฐมนตรียินดีที่ธนาคารโลกประเมินการดําเนินนโยบายของไทยในการกระตุ้นเศรษฐกิจภายหลังการแพร่ระบาดของโรคโควิด-19 มีความเหมาะสม ซึ่งการดําเนินนโยบายและมาตรการต่าง ๆ มุ่งนําไปใช้กระตุ้นเศรษฐกิจ บรรเทาภาระของประชาชน และเตรียมการรับมือกับภัยทางด้านสาธารณสุข ทั้งนี้ รัฐบาลรับฟังข้อเสนอของธนาคารโลก และติดตามสถานการณ์เศรษฐกิจอย่างใกล้ชิด รวมทั้งประเมินและพร้อมปรับปรุงนโยบายและมาตรการเพื่อการพัฒนาประเทศต่อไป” นายอนุชาฯ กล่าว
รัฐบาลไทย-ข่าวทำเนียบรัฐบาล-​โฆษกรัฐบาลเผยนายกฯ ชื่นชมทุกฝ่ายทำผลงานได้อย่างยอดเยี่ยมในอาเซียนพาราเกมส์ ครั้งที่ 12  เชื่อมั่นไทยจะทำหน้าที่เจ้าภาพจัดการแข่งขันครั้งต่อไปได้อย่างสมบูรณ์ และเป็นไปตามมาตรฐาน
วันศุกร์ที่ 9 มิถุนายน 2566
09/06/2566
​โฆษกรัฐบาลเผยนายกฯ ชื่นชมทุกฝ่ายทําผลงานได้อย่างยอดเยี่ยมในอาเซียนพาราเกมส์ ครั้งที่ 12  เชื่อมั่นไทยจะทําหน้าที่เจ้าภาพจัดการแข่งขันครั้งต่อไปได้อย่างสมบูรณ์ และเป็นไปตามมาตรฐาน
​โฆษกรัฐบาลเผยนายกฯ ชื่นชมทุกฝ่ายทําผลงานได้อย่างยอดเยี่ยมในอาเซียนพาราเกมส์ ครั้งที่ 12  เชื่อมั่นไทยจะทําหน้าที่เจ้าภาพจัดการแข่งขันครั้งต่อไปได้อย่างสมบูรณ์ และเป็นไปตามมาตรฐาน
วันนี้ 9 มิถุนายน 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามการแข่งขันอาเซียนพาราเกมส์ ครั้งที่ 12 ณ กรุงพนมเปญ อย่างใกล้ชิด ซึ่งจะมีพิธีปิดวันนี้ในช่วงหัวค่ํา ชื่นชมความสําเร็จของทัพนักกีฬาไทยและผู้มีส่วนเกี่ยวข้องทุกคน
โฆษกประจําสํานักนายกรัฐมนตรี กล่าวว่า อาเซียนพาราเกมส์ ครั้งที่ 12 จัดขึ้นระหว่างวันที่ 3-9 มิถุนายน 2566 มีนักกีฬาและเจ้าหน้าที่จาก 11 ชาติอาเซียนส่งนักกีฬาเข้าร่วมแข่งขันเกือบ 3,000 คน โดยในพิธีเปิดเมื่อวันที่ 3 มิถุนายน 2566 แป๋ม มลฤดี เก่งพิลา เงือกสาวเจ้าของ 5 เหรียญทอง อาเซียนพาราเกมส์ ครั้งที่ 11 ที่ประเทศอินโดนีเซีย รับหน้าที่ถือธงไตรรงค์ นําขบวนทัพนักกีฬาไทยเข้าสู่สนามกีฬาแห่งชาติมรดก เตโช กรุงพนมเปญ โดยมีการแข่งขันทั้งสิ้น 13 ชนิดกีฬา และ 1 กีฬาสาธิต (อีสปอร์ต) ซึ่งคณะกรรมการพาราลิมปิกแห่งประเทศไทย ร่วมกับการกีฬาแห่งประเทศไทย (กกท.) และ 4 สมาคมกีฬาคนพิการ ประกอบด้วย สมาคมกีฬาคนพิการแห่งประเทศไทย ในพระบรมราชูปถัมภ์ สมาคมกีฬาคนพิการทางสมองแห่งประเทศไทย สมาคมกีฬาคนพิการทางปัญญาแห่งประเทศไทย และสมาคมกีฬาคนตาบอดแห่งประเทศไทย ร่วมส่งนักกีฬาตัวแทนไทยและเจ้าหน้าที่เข้าร่วมการแข่งขัน จํานวน 521 คน
โฆษกประจําสํานักนายกรัฐมนตรียังกล่าวเพิ่มเติมว่า สําหรับผลงานในอาเซียนพาราเกมส์ ครั้งที่ 12 นี้ นักกีฬาทีมชาติไทยประสบความสําเร็จอย่างสวยงานทําผลงานได้อย่างยอดเยี่ยม เป็นอันดับ 2 ของการแข่งขัน ด้วยผลงาน 126 เหรียญทอง 110 เหรียญเงิน 92 เหรียญทองแดง รวมทั้งสิ้น 328 เหรียญ ซึ่งเป็นไปตามเป้าหมายที่ตั้งไว้ โดยจังหวัดนครราชสีมา ในฐานะเจ้าภาพในการจัดการแข่งขันอาเซียนพาราเกมส์ ครั้งที่ 13 ในปี 2569 พร้อมทําหน้าที่เจ้าภาพการจัดการแข่งขัน เชื่อมั่นด้วยศักยภาพ ประสบการณ์ ความมุ่งมั่น และการเตรียมความพร้อมอย่างต่อเนื่อง จะสามารถทําหน้าที่เป็นเจ้าภาพได้อย่างสมบูรณ์ และเป็นไปตามมาตรฐาน
“นายกรัฐมนตรีขอบคุณนักกีฬาทุกคนที่เก็บตัวฝึกซ้อมมายาวนาน ด้วยความมุ่งมั่น อดทน และต่อเนื่อง ทําให้นักกีฬาไทยทําผลงานได้อย่างยอดเยี่ยมในเวทีระหว่างประเทศ ถือเป็นอีกหนึ่งความภาคภูมิใจของตนเอง และประเทศชาติ โดยนายกรัฐมนตรีชื่นชมนักกีฬา และผู้มีส่วนเกี่ยวข้องทุกคน ซึ่งอาเซียนพาราเกมส์ครั้งนี้นอกจากจะใช้เป็นเวทีแข่งขัน ยังถือเป็นการฝึกซ้อมเพื่อสร้างเสริมประสบการณ์การแข่งขัน เพื่อเป้าหมายใหญ่ต่อไปคือ พาราลิมปิก เกมส์ 2024 ที่ประเทศฝรั่งเศส ในปีหน้า” นายอนุชาฯ กล่าว
รัฐบาลไทย-ข่าวทำเนียบรัฐบาล-​รองปลัด.กษ. เป็นประธานการประชุมหารือแนวทางการขับเคลื่อนการดำเนินงานโครงการพัชรสุธาคชานุรักษ์ กระทรวงเกษตรและสหกรณ์
วันศุกร์ที่ 9 มิถุนายน 2566
​รองปลัด.กษ. เป็นประธานการประชุมหารือแนวทางการขับเคลื่อนการดําเนินงานโครงการพัชรสุธาคชานุรักษ์ กระทรวงเกษตรและสหกรณ์
​รองปลัด.กษ. เป็นประธานการประชุมหารือแนวทางการขับเคลื่อนการดําเนินงานโครงการพัชรสุธาคชานุรักษ์ กระทรวงเกษตรและสหกรณ์
วันที่ ๙ มิถุนายน ๒๕๖๖ เวลา ๐๙.๓๐ น. นายอภัย สุทธิสังข์ รองปลัดกระทรวงเกษตรและสหกรณ์ เป็นประธานการประชุมหารือแนวทางการขับเคลื่อนการดําเนินงานโครงการพัชรสุธาคชานุรักษ์ กระทรวงเกษตรและสหกรณ์ ณ ห้องประชุมกระทรวงเกษตรและสหกรณ์ (ห้อง ๑๒๓) พร้อมด้วยนางสาวอิงอร ปัญญากิจ ผู้ตรวจราชการกระทรวงเกษตรและสหกรณ์ และนางสาวนฤมล สงวนวงศ์ ผู้ช่วยปลัดกระทรวงเกษตรและสหกรณ์ โดยมีผู้บริหาร/ผู้แทนหน่วยงานในสังกัดกระทรวงเกษตรและสหกรณ์ที่เป็นคณะทํางานขับเคลื่อนโครงการพัชรสุธาคชานุรักษ์ กระทรวงเกษตรและสหกรณ์ เข้าร่วมประชุมผ่านระบบการประชุมทางไกลออนไลน์ (โปรแกรม Zoom Meeting)
โดยมีประเด็นหารือ ดังนี้
๑. ภาพรวม ผลการดําเนินงานโครงการฯ ที่ผ่านมา (ปี ๒๕๖๓ - ๒๕๖๕) รวมทั้งปัญหา อุปสรรค และข้อเสนอแนะ จําแนกตามพื้นที่เป้าหมายหลัก ๓ พื้นที่ คือ๑.๑พื้นที่ป่าอนุรักษ์ ได้แก่ การจัดหาแหล่งน้ํา และแหล่งอาหาร สําหรับช้างป่า และสัตว์ป่า (ปลูกหญ้า/พืชอาหาร และทําโป่งเทียม)
๑.๒ พื้นที่แนวกันชน ได้แก่ การจัดทําแนวเขตป่าชุมชน ปลูกพืชกินได้ พืชสมุนไพร และการฟื้นฟูสภาพป่า
ปรับสภาพพื้นที่และสร้างแหล่งน้ําขนาดเล็กในแปลง
๑.๓ ได้แก่ และการส่งเสริมอาชีพทางเลือก และการพัฒนาผลิตภัณฑ์ (กลุ่มวิสาหกิจชุมชน)
แนวทางการขับเคลื่อนการดําเนินงานโครงการฯ ปี ๒๕๖๖ - ๒๖๗๐ ของกระทรวงเกษตรและสหกรณ์
แนวทางการให้ความช่วยเหลือ/เยียวยาผลกระทบ ผู้ประสบภัยจากช้างป่า
ทั้งนี้ นายอภัย สุทธิสังข์ รองปลัดกระทรวงเกษตรและสหกรณ์ ได้มอบหมายให้เกษตรและสหกรณ์จังหวัด ๕ จังหวัดบูรณาการร่วมกับหน่วยงานในสังกัดกระทรวงเกษตรและสหกรณ์ในพื้นที่/จังหวัด ถอดบทเรียนการดําเนินงานที่ผ่านมาให้ครอบคลุมในทุกมิติที่เกี่ยวข้อง (ไม่เฉพาะด้านการเกษตร) สําหรับใช้เป็นข้อมูลประกอบการกําหนดแนวทางการขับเคลื่อนการดําเนินงานที่สอดคล้องและเหมาะสมในการแก้ปัญหาการอยู่ร่วมกันระหว่างคนกับช้างป่าอย่างสมดุลในแต่ละพื้นที่ รวมทั้งประสานความร่วมมือกับกระทรวง/หน่วยงานภายนอกที่เกี่ยวข้อง เช่น กระทรวงทรัพยากรธรรมชาติและสิ่งแวดล้อม เป็นต้น ให้เกิดผลสําเร็จอย่างเป็นรูปธรรมตลอดห่วงโซ่ ตั้งแต่ต้นทาง กลางทาง และปลายทาง และเพื่อเตรียมการจัดทําคําของบประมาณประจําปี พ.ศ. ๒๕๖๘ ต่อไป
รัฐบาลไทย-ข่าวทำเนียบรัฐบาล-ปลัดดีอีเอส วิทยากรพิเศษการประชุมทางวิชาการระดับชาติว่าด้วยงานยุติธรรม ครั้งที่ 20
วันศุกร์ที่ 9 มิถุนายน 2566
ปลัดดีอีเอส วิทยากรพิเศษการประชุมทางวิชาการระดับชาติว่าด้วยงานยุติธรรม ครั้งที่ 20
ปลัดดีอีเอส วิทยากรพิเศษการประชุมทางวิชาการระดับชาติว่าด้วยงานยุติธรรม ครั้งที่ 20
วันนี้ (9 มิ.ย. 2566) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นวิทยากรพิเศษ “การประชุมทางวิชาการระดับชาติว่าด้วยงานยุติธรรม ครั้งที่ 20 ในหัวข้อ "ภัยคุกคามอาชญากรรมกับการรับมือของหน่วยงานภาครัฐ" จัดโดย สํานักงานกิจการยุติธรรม กระทรวงยุติธรรม ร่วมกับ บริษัท อสมท. จํากัด (มหาชน) ณ ห้อง auditorium 6 บริษัท อสมท. จํากัด (มหาชน)
______________